pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลหนุนธุรกิจโรงแรมและบูติกโฮเทลขนาดเล็ก พร้อมเชื่อมโยงเครือข่ายบริการครบวงจร เน้นจุดขายด้านวัฒนธรรมและชุมชนรองรับนักท่องเที่ยวทั่วโลก ตั้งเป้าสร้างเม็ดเงินสะพัด 2 แสนลบ.ต่อปี
วันอาทิตย์ที่ 11 มิถุนายน 2560
รัฐบาลหนุนธุรกิจโรงแรมและบูติกโฮเทลขนาดเล็ก พร้อมเชื่อมโยงเครือข่ายบริการครบวงจร เน้นจุดขายด้านวัฒนธรรมและชุมชนรองรับนักท่องเที่ยวทั่วโลก ตั้งเป้าสร้างเม็ดเงินสะพัด 2 แสนลบ.ต่อปี
รัฐบาลหนุนธุรกิจโรงแรมและบูติกโฮเทลขนาดเล็ก พร้อมเชื่อมโยงเครือข่ายบริการครบวงจร เน้นจุดขายด้านวัฒนธรรมและชุมชนรองรับนักท่องเที่ยวทั่วโลก ตั้งเป้าสร้างเม็ดเงินสะพัด 2 แสนลบ.ต่อปี
วันนี้ (11 มิถุนายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า รัฐบาลมีเป้าหมายพัฒนาธุรกิจโรงแรมขนาดเล็ก โรงแรมบูติกและโฮสเทล ให้มีความเข้มแข็ง เพื่อรองรับนักท่องเที่ยวจากทั่วโลกที่เดินทางมายังประเทศไทย และชื่นชอบแหล่งท่องเที่ยวทางวัฒนธรรมและชุมชน โดยเน้นให้ผู้ประกอบการใช้ความคิดสร้างสรรค์ออกแบบตกแต่งสถานที่ ให้บริการด้วยความใส่ใจและใกล้ชิด ผสมผสานกับวิถีชีวิตแบบไทยอย่างลงตัว รวมทั้งเชื่อมโยงเครือข่ายผู้ให้บริการด้านต่าง ๆ เพื่ออํานวยความสะดวกและสร้างความประทับใจแก่ผู้ใช้บริการอย่างครบวงจร
“ในปีที่ผ่านมา รัฐบาลได้นําร่องพัฒนาธุรกิจโรงแรมขนาดเล็กในภาคเหนือ ซึ่งมีทั้งผู้ประกอบการธุรกิจบริการท่องเที่ยว 128 ราย และธุรกิจโรงแรมบูติกและโฮสเทล 167 ราย พร้อมทั้งส่งเสริมให้มีการจับคู่เครือข่ายธุรกิจผ่านระบบออนไลน์ http://matching.smartthaibiz.com ทําให้ขณะนี้มีจํานวนผู้ประกอบในระบบประมาณ 3,000 และจะขยายผลไปยังภาคอื่น ๆ ให้มีจํานวนมากขึ้น”
นอกจากนี้ ยังได้ปรับปรุงกฎหมายและผ่อนปรนกฎระเบียบให้เหมาะสมกับการดําเนินธุรกิจในปัจจุบัน เพื่อให้ผู้ประกอบการสามารถพัฒนาธุรกิจจากอาคารที่มีอยู่ โดยนําไปปรับเปลี่ยนเป็นธุรกิจโรงแรมที่ถูกต้อง ไม่จํากัดเฉพาะการมีพื้นที่ขนาดใหญ่เพื่อสร้างโรงแรมขนาดใหญ่ เป็นการสร้างความเท่าเทียมกันระหว่างกลุ่มทุนขนาดเล็กและขนาดใหญ่ ทําให้เกิดผู้ประกอบการรายใหม่มากขึ้นถึงร้อยละ 30 ต่อปี ที่สามารถใช้ความคิดสร้างสรรค์นําเสนอให้เกิดความแตกต่างและดึงดูดนักท่องเที่ยวได้มากขึ้น
“การสนับสนุนธุรกิจโรงแรมขนาดเล็กทําให้มูลค่าทรัพย์สินของไทยสูงขึ้น เมื่ออสังหาริมทรัพย์ทั่วไปถูกแปรสภาพสู่ธุรกิจที่พักอาศัยเชิงการท่องเที่ยว และยกระดับมาตรฐานการให้บริการของโรงแรมทั่วประเทศ อีกทั้งยังช่วยให้เกิดธุรกิจต่อยอดลงไปในชุมชน เช่น ทัวร์พาชิมและทําอาหารท้องถิ่น ธุรกิจสปา การปลูกผักออร์แกนิค ฯลฯ โดยผู้ประกอบการเหล่านี้สามารถขยายตลาดได้กว้างขวางผ่านโลกออนไลน์ได้อีกด้วย”
ทั้งนี้ โรงแรมขนาดเล็กในปัจจุบันมีจํานวน 4,727 ราย จากธุรกิจโรงแรมทั้งหมด 8,384 ราย หรือคิดเป็นร้อยละ 56 โดยรัฐบาลตั้งเป้าพัฒนาและสร้างรายได้จากธุรกิจโรงแรมให้ได้ไม่น้อยกว่า 200,000 ล้านบาทเช่นเดียวกับปี 2558 ซึ่งทําให้ผลิตภัณฑ์มวลรวมภายในประเทศในปีดังกล่าวมีมูลค่าสูงถึงกว่า 13.5 ล้านล้านบาท
----------------------------------
รัฐบาลไทย-ข่าวทำเนียบรัฐบาล-EXIM BANK ขานรับนโยบายรัฐบาล ลดอัตราดอกเบี้ยเงินกู้เหลือ 6.00% ช่วยผู้ประกอบการไทยโดยเฉพาะ SMEs ลดต้นทุนดำเนินธุรกิจการค้าการลงทุนระหว่างประเทศ
วันศุกร์ที่ 8 พฤศจิกายน 2562
EXIM BANK ขานรับนโยบายรัฐบาล ลดอัตราดอกเบี้ยเงินกู้เหลือ 6.00% ช่วยผู้ประกอบการไทยโดยเฉพาะ SMEs ลดต้นทุนดําเนินธุรกิจการค้าการลงทุนระหว่างประเทศ
EXIM BANK ประกาศปรับลดอัตราดอกเบี้ย Prime Rate สําหรับลูกค้าทั่วไปและ SMEs เทียบเท่า MRR ของธนาคารพาณิชย์ เหลือ 6.00% ต่อปี เพื่อช่วยลดต้นทุนในการดําเนินธุรกิจการค้าระหว่างประเทศของผู้ประกอบการไทย สนองนโยบายรัฐบาลในการกระตุ้นเศรษฐกิจ
EXIM BANK ประกาศปรับลดอัตราดอกเบี้ย Prime Rate สําหรับลูกค้าทั่วไปและ SMEs เทียบเท่า MRR ของธนาคารพาณิชย์ เหลือ 6.00% ต่อปี เพื่อช่วยลดต้นทุนในการดําเนินธุรกิจการค้าระหว่างประเทศของผู้ประกอบการไทย สนองนโยบายรัฐบาลในการกระตุ้นเศรษฐกิจจากการหดตัวของการส่งออกตามปริมาณการค้าโลกที่ชะลอลงจากสภาวะกีดกันทางการค้า
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ในฐานะสถาบันการเงินเฉพาะกิจของรัฐที่มีภารกิจสนับสนุนธุรกิจการส่งออก การนําเข้า และการลงทุน ขานรับทิศทางการปรับลดดอกเบี้ยนโยบายของคณะกรรมการนโยบายการเงิน (กนง.) ด้วยความเล็งเห็นถึงความจําเป็นของการสนับสนุนผู้ประกอบการไทยให้ดําเนินธุรกิจระหว่างประเทศในสภาวะที่ได้รับผลกระทบจากสงครามการค้า จึงพร้อมช่วยแบ่งเบาภาระต้นทุนทางการเงินที่ใช้ในการดําเนินธุรกิจให้แก่ลูกค้าทั่วไปและลูกค้า SMEs โดยปรับลดอัตราดอกเบี้ย Prime Rate ซึ่งเทียบเท่าอัตราดอกเบี้ยเงินกู้ลูกค้ารายย่อยชั้นดี (MRR) ของธนาคารพาณิชย์ เหลือ 6.00% ต่อปี จากอัตราเดิม 6.125% ต่อปี โดยมีผลตั้งแต่วันที่ 11 พฤศจิกายน 2562 เป็นต้นไป
“EXIM BANK พร้อมทํางานร่วมกับภาครัฐและเอกชน เพื่อช่วยสนับสนุนผู้ประกอบการไทย โดยเฉพาะ SMEs ให้สามารถเริ่มต้นหรือขยายธุรกิจการค้าและการลงทุนระหว่างประเทศได้อย่างไม่สะดุด แม้ในภาวะความไม่แน่นอนของเศรษฐกิจโลก ซึ่งส่งผลกระทบต่อประเทศไทยอย่างหลีกเลี่ยงไม่ได้ เพื่อกระตุ้นการเติบโตทางเศรษฐกิจและการพัฒนาประเทศอย่างต่อเนื่อง” นายพิศิษฐ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 1140-4
รัฐบาลไทย-ข่าวทำเนียบรัฐบาล-ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ
วันศุกร์ที่ 27 มีนาคม 2563
ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ
ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ ...เงินพร้อมโอนเข้าบัญชีทุกธนาคาร ไม่ต้องรีบ ...ลงทะเบียนที่บ้านได้ 24 ชั่วโมง วอนทําตามรัฐบาลแนะนํา “อยู่บ้าน หยุดเชื้อ เพื่อชาติ”
ออมสิน ปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ ...เงินพร้อมโอนเข้าบัญชีทุกธนาคาร ไม่ต้องรีบ ...ลงทะเบียนที่บ้านได้ 24 ชั่วโมง วอนทําตามรัฐบาลแนะนํา “อยู่บ้าน หยุดเชื้อ เพื่อชาติ”
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามมติคณะรัฐมนตรีเมื่อวันที่ 24 มีนาคม 2563 ได้มีมาตรการเยียวยาด้วยการชดเชยรายได้แก่แรงงาน ลูกจ้าง ลูกจ้างชั่วคราว อาชีพอิสระที่ไม่ได้อยู่ในระบบประกันสังคมที่ได้รับผลกระทบจากการแพร่ระบาดของไวรัสโคโรนา Covid-19 โดยสนับสนุนเงินช่วยเหลือรายละ 5,000 บาท ต่อเดือน เป็นระยะเวลา 3 เดือนต่อต่อกัน (เมษายน – มิถุนายน 2563) โดยเปิดให้ลงทะเบียนออนไลน์ตั้งแต่วันเสาร์ที่ 28 มีนาคม 2563 ผ่านเว็บไซต์ เราไม่ทิ้งกัน .com ในเวลา 18.00 น. เป็นต้นไป อย่างไรก็ตาม มีประชาชนจํานวนมากเร่งรีบไปติดต่อสาขาธนาคารออมสินในหลายพื้นที่จนแออัดแน่นบริเวณพื้นที่สาขา เพื่อทําการเปิดบัญชีเงินฝาก หรือเชื่อมต่อพร้อมเพย์กับบัญชีเงินฝาก เพื่อสะดวกต่อการรับเงินชดเชยนั้น ธนาคารฯ ขอแนะนําว่าไม่ต้องรีบเดินทางไปทําธุรกรรมดังกล่าว เพราะยังสามารถมาติดต่อได้เรื่อยๆ เพราะยังไม่ มีระยะเวลาสิ้นสุด
โดยเมื่อลงทะเบียนเสร็จและมีการตรวจสอบคุณสมบัติเรียบร้อยแล้ว จะได้รับเงินผ่าน 2 ช่องทาง คือ บัญชีพร้อมเพย์ที่ผูกกับบัตรประจําตัวประชาชน หรือโอนเงินเข้าบัญชีธนาคารใดก็ได้ที่แจ้งไว้ ซึ่งผู้ลงทะเบียนไม่ต้องเดินทางมาที่ธนาคารออมสินเพื่อติดต่อใดๆ ทั้งสิ้น เพราะสามารถลงทะเบียนที่บ้านผ่านเว็บไซต์ เราไม่ทิ้งกัน .com ได้เลย เพื่อให้สอดคล้องกับคําแนะนําของรัฐบาล และแพทย์ ซึ่งไม่ต้องการให้ประชาชนมาอยู่ใกล้ชิดกัน แออัด หรือรวมกันเป็นกลุ่ม อาจเป็นช่องทางให้เกิดการติดเชื้อไวรัสกันได้
อย่างไรก็ตาม เนื่องจากมีประชาชนจํานวนมากไปทําธุรกรรมดังกล่าวที่สาขาธนาคารออมสินหลายแห่งในหลายพื้นที่ ช่วงวันที่ 26-27 มีนาคม 2563 จนเกิดความแออัดหนาแน่นภายในพื้นที่สาขา อาจทําให้เกิดความไม่ปลอดภัย ตามพระราชกําหนดการบริหารราชการในสถานการณ์ฉุกเฉิน พ.ศ.2548 ห้ามชุมนุมและรวมตัวกันในสถานที่แออัด เพื่อป้องกันการแพร่ระบาดของเชื้อไวรัสโคโรนา COVID-19 ธนาคารฯ จึงขอปิดการให้บริการสาขาในบางสาขาที่มีประชาชนไปใช้บริการจํานวนมาก เพราะอาจเกิดความเสี่ยงต่อการติดเชื้อได้ต่อทั้งประชาชนและพนักงานธนาคารออมสิน ตั้งแต่ช่วงเวลา 12.00 น. ของวันที่ 27 มีนาคม 2563 เป็นต้นไปจนกว่าสถานการณ์จะคลี่คลาย
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี การพบหารือระหว่างผู้นำอาเซียนกับผู้แทนสภาที่ปรึกษาธุรกิจอาเซียน (ASEAN-BAC)
วันศุกร์ที่ 26 มิถุนายน 2563
ถ้อยแถลงนายกรัฐมนตรี การพบหารือระหว่างผู้นําอาเซียนกับผู้แทนสภาที่ปรึกษาธุรกิจอาเซียน (ASEAN-BAC)
ถ้อยแถลงนายกรัฐมนตรี การพบหารือระหว่างผู้นําอาเซียนกับผู้แทนสภาที่ปรึกษาธุรกิจอาเซียน (ASEAN-BAC)
วันศุกร์ที่ 26 มิถุนายน 2563 เวลา 17.35 – 18.05 น.
ท่านประธาน ใต้ฝ่าละอองธุลีพระบาท ฯพณฯ ทั้งหลาย
และผู้แทนสภาที่ปรึกษาธุรกิจอาเซียนทุกท่าน
ครึ่งปีที่ผ่านมา เราเผชิญกับวิกฤติครั้งสําคัญของมนุษยชาติจากการระบาดใหญ่ของโควิด–19 ซึ่งส่งผลกระทบต่อทั้งสุขภาพและความปลอดภัยของมนุษย์และระบบเศรษฐกิจการค้าอย่างรุนแรง เราจึงจําเป็นต้องรักษาสมดุลของการสาธารณสุขและการฟื้นฟูทางเศรษฐกิจควบคู่กันไปเพื่อให้ภาคธุรกิจและอุตสาหกรรมยังคงดําเนินต่อไปอย่างราบรื่น โดยห่วงโซ่การผลิตของประเทศ ภูมิภาคและโลกจะต้องเดินหน้าไปได้เพราะอาเซียนคือห่วงโซ่ที่สําคัญ
ไทยตระหนักถึงความสําคัญของการมีส่วนร่วมของภาคเอกชนในฐานะผู้ที่ได้รับผลกระทบโดยตรง ดังนั้น เพื่อให้สามารถรับมือกับโควิด-19 ได้ตรงจุด ครอบคลุมและมีประสิทธิผล อาเซียนควรคํานึงถึงการส่งเสริมความร่วมมือที่ยั่งยืนในทั้ง 3 ระยะ หรือ 3R คือ
หนึ่ง “Responsiveness (เรส-ปอน-สีฟ-เนส)” การตอบสนองต่อผลกระทบทางเศรษฐกิจอย่างทันท่วงที โดยเฉพาะการขนส่งสินค้าในช่วงล็อกดาวน์เพื่อกระจายสินค้าไปยังประชาชนและขนส่งสินค้าของผู้ผลิตและผู้ส่งออกในห่วงโซ่อุปทาน รวมถึงการหารือในระดับภูมิภาคอย่างใกล้ชิดเพื่อสร้างความร่วมมือเชิงรุกระหว่างประเทศสมาชิกอาเซียน
สอง “Recovery (รี-คัฟ-เวอ-รี่)” การฟื้นตัวทางเศรษฐกิจอย่างแข็งแรง โดยมุ่งรักษาตลาดที่เปิดกว้างสําหรับการค้าและการลงทุนผ่านการส่งเสริมการใช้ประโยชน์จากความตกลงการค้าเสรีที่มีอยู่และแสวงหาโอกาสจากการเจรจาความตกลงการค้าเสรีกับประเทศที่มีศักยภาพ โดยเฉพาะความตกลงหุ้นส่วนทางเศรษฐกิจระดับภูมิภาค
สาม “Resilience (รี-ซี-เลี่ยนซ์)” การยืดหยุ่นในการรับมือกับสถานการณ์ฉุกเฉินด้านสาธารณสุขในอนาคต โดยเร่งพัฒนาเศรษฐกิจดิจิทัลและพาณิชย์อิเล็กทรอนิกส์เพื่อใช้ประโยชน์ในอุตสาหกรรมการผลิตและ การอํานวยความสะดวกทางการค้าเพื่อทําให้แน่ใจว่าห่วงโซ่อุปทานและห่วงโซ่มูลค่ามีความเข้มแข็งและยั่งยืน
สําหรับไทยยินดีต่อข้อเสนอของสภาที่ปรึกษาธุรกิจอาเซียนเรื่องกลไกระดับภูมิภาคระหว่างภาครัฐกับเอกชน และสนับสนุนให้คณะกรรมการที่ปรึกษาธุรกิจพิเศษทํางานร่วมกันอย่างใกล้ชิดกับคณะทํางานในเรื่องโควิด-๑๙ ภายใต้คณะมนตรีประสานงานอาเซียน ซึ่งเป็นกลไกที่จัดตั้งขึ้นเพื่อแก้ไขปัญหาและบรรเทาผลกระทบทางเศรษฐกิจและสังคมจากโควิด-19 เพื่อไม่ให้เกิดความซ้ําซ้อนในการทํางาน
สุดท้ายนี้ ไทยพร้อมที่จะสนับสนุนภาคเอกชนอย่างเต็มที่เพื่อทําให้อาเซียนมีความเข้มแข็ง และกลับมาเป็นหนึ่งในภูมิภาคที่มีอัตราการขยายตัวทางเศรษฐกิจสูงที่สุดอีกครั้ง ตลอดจนเป็นฐานการผลิตและการลงทุนที่สําคัญจากต่างประเทศในฐานะหุ้นส่วนสําคัญของเศรษฐกิจโลก
ขอบคุณครับ
* * * * * * * * * *
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำคณะเจ้าหน้าที่สำนักงานปลัดกระทรวงอุตสาหกรรม ออกกำลังกายตามนโยบายของรัฐบาล
วันพฤหัสบดีที่ 12 มกราคม 2560
รองปลัดกระทรวงอุตสาหกรรม นําคณะเจ้าหน้าที่สํานักงานปลัดกระทรวงอุตสาหกรรม ออกกําลังกายตามนโยบายของรัฐบาล
11 มค 60 รองปลัดกระทรวงอุตสาหกรรม นําคณะเจ้าหน้าที่สํานักงานปลัดกระทรวงอุตสาหกรรม ออกกําลังกายตามนโยบายของรัฐบาล
วันนี้ (11 มกราคม 2560) เวลา 15.30 น. นางสาวนิสากร จึงเจริญธรรม รองปลัดกระทรวงอุตสาหกรรม นําคณะเจ้าหน้าที่สํานักงานปลัดกระทรวงอุตสาหกรรม ออกกําลังกายตามนโยบายของรัฐบาลในการสร้างเสริมสุขภาพเจ้าหน้าที่ของรัฐ เพื่อเสริมสร้างสุขภาพที่ดีให้กับร่างกายและจิตใจ ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-บีโอไอเดินหน้าช่วยผู้ผลิตชิ้นส่วนไทยเชื่อมโยงอุตสาหกรรมเรือ
วันพฤหัสบดีที่ 2 พฤศจิกายน 2560
บีโอไอเดินหน้าช่วยผู้ผลิตชิ้นส่วนไทยเชื่อมโยงอุตสาหกรรมเรือ
บีโอไอเดินหน้าขยายกิจกรรมเชื่อมโยงอุตสาหกรรมเรือ นําผู้ผลิตชิ้นส่วนยานยนต์ อิเล็กทรอนิกส์ และเครื่องจักร  กว่า 100 ราย ร่วมงานนิทรรศการเทคโนโลยีเรือในทศวรรษหน้า ระหว่าง 15-17 พ.ย.นี้พร้อมเปิดเวทีจับคู่ธุรกิจ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอได้เพิ่มบทบาทและภารกิจของกองพัฒนาและเชื่อมโยงการลงทุน หรือ BUILD (บิลด์) เดิมที่ทําหน้าที่เป็นสื่อกลางเชื่อมโยงระหว่างผู้ซื้อกับผู้ขายในกลุ่มอุตสาหกรรมชิ้นส่วนยานยนต์ อิเล็กทรอนิกส์ เครื่องจักร เป็นหลักให้ขยายไปสู่การช่วยพัฒนาผู้ประกอบการไทยให้เป็นผู้ผลิตชิ้นส่วน สําหรับอุตสาหกรรมที่ใช้เทคโนโลยีและนวัตกรรมมากขึ้น รวมถึงสร้างความร่วมมือกับหน่วยงานอื่น ๆ เพื่อให้ครอบคลุมอุตสาหกรรมใหม่ ๆ
ล่าสุดได้ขยายกิจกรรมไปสู่การเชื่อมโยงในอุตสาหกรรมเรือ โดยระหว่างวันที่ 15-17 พฤศจิกายน 2560 นี้ บิลด์จะนําผู้ผลิตชิ้นส่วนไทยกว่า 100 ราย ซึ่งเป็นผู้ผลิตชิ้นส่วนยานยนต์ อิเล็กทรอนิกส์ และเครื่องจักร ร่วมกิจกรรมจับคู่ธุรกิจ (Business Matching) ภายในงานแสดงนิทรรศการเทคโนโลยีเรือในทศวรรษหน้า ครั้งที่ 4 (The 4th Ship Technology for The Next Decade: ShipTech IV) ซึ่งจัดโดย กรมอู่ทหารเรือ ณ โรงแรมรอยัลคลิฟบีช พัทยา จังหวัดชลบุรี
สําหรับงานดังกล่าว เป็นงานแสดงนิทรรศการเทคโนโลยีเรือในทศวรรษหน้าของไทยมีการนําเสนอผลิตภัณฑ์ เครื่องมืออุปกรณ์ ที่มีเทคโนโลยีล้ําสมัยเกี่ยวกับอุตสาหกรรมเรือ ของภาครัฐและเอกชนที่เกี่ยวข้องมาจัดแสดง ซึ่งจะเป็นโอกาสให้ผู้ผลิตชิ้นส่วนและอุปกรณ์ของไทยได้แลกเปลี่ยนประสบการณ์ด้านเทคโนโลยีและสร้างโอกาสในการเชื่อมโยงการผลิตชิ้นส่วนอุตสาหกรรมเรือ กับผู้ผลิตรายใหญ่จาก ทั้งในและต่างประเทศ
“ภายในงานนี้บีโอไอตั้งเป้าหมายที่จะสร้างเครือข่าย และเชื่อมโยงธุรกิจระหว่างผู้ผลิตไทยกับผู้ผลิตรายใหญ่ในอุตสาหกรรมเรือและชิ้นส่วนอุปกรณ์ที่เกี่ยวข้อง ซึ่งคาดว่างานนี้จะมีผู้ประกอบการ ชั้นนําจากทั้งในประเทศและต่างประเทศ ร่วมจัดแสดงผลงานการผลิต นวัตกรรมใหม่ ๆ เช่น เทคโนโลยีระบบสื่อสาร และดาวเทียม” นางสาวดวงใจ กล่าว
นางสาวดวงใจ กล่าวเพิ่มเติมว่า นอกจากงานนี้แล้ว บิลด์ยังจะมีกิจกรรมนําคณะผู้ผลิตชิ้นส่วนไทยร่วมกิจกรรมตลาดกลางซื้อขายชิ้นส่วน การเยี่ยมชมโรงงาน การเจรจาจับคู่ธุรกิจ รวมถึงการร่วมงานสัมมนา และออกบูธทั้งในประเทศและต่างประเทศ เพื่อขยายตลาดการผลิตชิ้นส่วน เช่น งานเมทัลเล็กซ์ 2017 ซึ่งเป็นงานแสดงเครื่องจักรกลและเทคโนโลยีโลหะการที่ใหญ่ที่สุดในอาเซียน ณ ไบเทค บางนา งานไทย-เจเปน บิสซิเนส แมทชิ่ง ครั้งที่ 11 (11 th Thai-Japan Business Matching) ซึ่งจะมีกิจกรรมจับคู่ธุรกิจในกลุ่มอุตสาหกรรมยานยนต์และเกษตรกรรม ระหว่างผู้ประกอบการญี่ปุ่นกับผู้ผลิตชิ้นส่วนไทย ณ ไบเทค บางนา งานเมดิคัล เจเปน 2018 (Medical Japan 2018) งานแสดงเทคโนโลยี อุปกรณ์ และชิ้นส่วนเครื่องมือแพทย์ ณ เมืองโอซากา ประเทศญี่ปุ่น งานฮันโนเวอร์ เมซเซ่ 2018 (Hannover Messe 2018) ซึ่งเป็นงานอุตสาหกรรมรับช่วงการผลิต ณ เมืองฮันโนเวอร์ ประเทศเยอรมนี เป็นต้น
++++++++++++++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-รองประธานบริษัท Microsoft Corporation เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันอังคารที่ 9 มกราคม 2561
รองประธานบริษัท Microsoft Corporation เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
รองประธานบริษัท Microsoft Corporation เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันนี้ (9 มกราคม 2561) เวลา 14.30 น. Mr. Ali Faramawy รองประธานบริษัท Microsoft Corporation เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีที่ได้พบกับ Mr. Ali Faramawy รองประธานบริษัท Microsoft Corporation โดยทั้งสองฝ่ายได้หารือเกี่ยวกับความร่วมมือระหว่างกัน เพื่อพัฒนาประเทศและประชาชนไทยให้สอดคล้องกับนโยบายของรัฐบาลในการเปลี่ยนผ่านประเทศไทยไปสู่ประเทศไทย 4.0 โดยฝ่าย Microsoft ยินดีที่จะสนับสนุนประเทศไทยในด้าน Digital Transformation เพื่อเป็นพื้นฐานในการขับเคลื่อนเศรษฐกิจอย่างยั่งยืน ที่สามารถช่วยยกระดับคุณภาพชีวิตของประชาชนในประเทศไทย พร้อมทั้งมีความตั้งใจที่จะส่งเสริมการพัฒนาทักษะทางด้านดิจิทัล ทักษะการเขียนโปรแกรมคอมพิวเตอร์ ฯลฯ เพื่อการเตรียมพร้อมบุคลากรในประเทศให้มีความรู้ความสามารถด้านดิจิทัล ที่สอดรับกับความต้องการของตลาดแรงงาน ทั้งยังสอดคล้องกับการขับเคลื่อนเศรษฐกิจของประเทศด้วย
ทั้งนี้ ฝ่ายไทยยังประสงค์ให้ทั้งสองฝ่ายร่วมกันส่งเสริมและพัฒนาศักยภาพ SME ไทยครอบคลุมตั้งแต่ระดับฐานราก กลุ่มชุมชน ระดับกลางซึ่งมีความพร้อมในการทําธุรกิจในประเทศ ไปจนถึง SME ที่สามารถส่งออกได้ ให้สามารถแข่งขันทางการค้า และก้าวสู่เศรษฐกิจยุคดิจิทัลได้อย่างมั่นคง สอดคล้องกับนโยบายของรัฐบาลที่มุ่งขับเคลื่อนประเทศตามยุทธศาสตร์ประเทศไทย 4.0 และ Digital Economy เพื่อสังคม ซึ่งบริษัทฯ พร้อมที่จะทํางานร่วมกับรัฐบาล เพื่อสนับสนุนให้ประเทศไทยสามารถพัฒนาได้ตามเป้าหมาย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงกลาโหม/หัวหน้าผู้แทนพิเศษของรัฐบาล เดินทางไปปฏิบัติภารกิจในพื้นที่ จังหวัดชายแดนภาคใต้
วันพฤหัสบดีที่ 23 กรกฎาคม 2563
รัฐมนตรีช่วยว่าการกระทรวงกลาโหม/หัวหน้าผู้แทนพิเศษของรัฐบาล เดินทางไปปฏิบัติภารกิจในพื้นที่ จังหวัดชายแดนภาคใต้
เมื่อวันที่ ๒๓ ก.ค.๖๓ พลเอกชัยชาญ ช้างมงคล รัฐมนตรีช่วยว่าการกระทรวงกลาโหม/หัวหน้าผู้แทนพิเศษของรัฐบาล พร้อมคณะ เดินทางไปปฏิบัติราชการในพื้นที่จังหวัดชายแดนภาคใต้
โดยในช่วงเช้าได้เป็นประธานการประชุม ณ ห้องประชุมกองพลทหารราบที่ ๑๕ ค่ายสมเด็จพระสุริโยทัย อ.หนองจิก จ.ปัตตานี เพื่อติดตามสถานการณ์ในพื้นที่และขับเคลื่อนงานตามแผนงาน/โครงการ ตลอดจนรับทราบปัญหาข้อขัดข้องที่หน่วยงานในพื้นที่ปฏิบัติ ในห้วงที่ผ่านมา และ ที่จะต้องดําเนินการในไตรมาสสุดท้ายของปีงบประมาณ ๒๕๖๓ ในช่วงบ่ายได้เดินทางไปเยี่ยมชมโรงงานแปรรูปทุเรียน อ.เทพา จ.สงขลา ที่มีรูปแบบการผลิต คือ การทําผลไม้อบแห้งและทุเรียนแช่แข็งเพื่อส่งออกไปยังประเทศจีน ซึ่งเป็นการส่งเสริมการเกษตร สร้างเงิน สร้างงาน สร้างรายได้ในครัวเรือนของประชาชนในพื้นที่ หลังจากนั้นได้เดินทางไปเยี่ยมชมโครงการทหารพันธุ์ดี และโครงการฟาร์มตัวอย่างตามพระราชดําริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่รับผิดชอบโครงการโดยกองพลพัฒนาที่ ๔ ค่ายรัตนพล อ.คลองหอยโข่ง จ.สงขลา ซึ่งโครงการทั้งสองเป็นการน้อมนําแนวทางพระราชดําริที่หน่วยทหาร นํามาดําเนินการให้เห็นผลเป็นรูปธรรมในการสร้างแหล่งเรียนรู้งานด้านการเกษตรฯ, แหล่งผลิตอาหารสําหรับเลี้ยงตนเองในยามสถานการณ์ไม่ปกติ, แหล่งสร้างอาชีพให้กับประชาชนในพื้นที่ และแหล่งท่องเที่ยว เชิงเกษตรกรรมตามหลักปรัชญาเศรษฐกิจพอเพียง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 12 กรกฎาคม 2563
วันอาทิตย์ที่ 12 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 12 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 12 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นคนไทยที่เดินทางกลับจากประเทศญี่ปุ่น และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,088 ราย หรือคิดเป็นร้อยละ 95.99 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 71 ราย หรือร้อยละ 2.21 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,217 ราย
สําหรับผู้ติดเชื้อรายใหม่วันนี้ 1 ราย เป็นเพศชาย อายุ 39 ปี สัญชาติไทย อาชีพพนักงานบริษัท เดินทางกลับจากประเทศญี่ปุ่น ถึงประเทศไทยวันที่ 30 มิถุนายน 2563 เข้าพักที่สถานเฝ้าระวังกักตัวที่รัฐจัดให้ในกรุงเทพมหานคร พบเชื้อจากการตรวจในครั้งที่ 2 เมื่อวันที่ 10 กรกฎาคม 2563 แต่ไม่มีอาการ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า แม้ว่าขณะนี้ประเทศไทยจะผ่านพ้นการระบาดในระลอกแรกไปแล้วเนื่องจากไม่พบการติดเชื้อในประเทศต่อเนื่องเป็นเวลา 48 วัน และจํานวนผู้ติดเชื้อสะสมอยู่ในอันดับที่ 100 ของโลก เป็นผลมาจากความร่วมมือร่วมใจของประชาชนที่ช่วยกันป้องกันตัวเองจากโรคโควิด 19 แต่อย่างไรก็ตามสถานการณ์ทั่วโลกยังพบการระบาดเป็นวงกว้างอยู่ โดยประเทศที่มีผู้ติดเชื้อสะสมสูงสุดคือ สหรัฐอเมริกา 3,355,646 ราย รองลงมา บราซิล 1,840,812 ราย และ อินเดีย 850,358 ราย และยังมีอีกหลายประเทศที่กลับมาพบผู้ติดเชื้อเป็นกลุ่มก้อนอีกครั้ง อาทิ ญี่ปุ่น เกาหลีใต้ จีน (เขตปกครองพิเศษฮ่องกง) เป็นต้น ซึ่งเกิดจากพฤติกรรมการใช้ชีวิตที่มีความเสี่ยง เข้าไปอยู่ในพื้นที่แออัด เช่น สถานบันเทิง ตลาดค้าส่ง
ขอให้คนไทยนําเหตุการณ์จากต่างประเทศมาเป็นบทเรียนไม่ให้เกิดเหตุการณ์ซ้ํารอย โดยยังต้องเข้มมาตรการป้องกันตนเองจากเชื้อโควิด 19 ต่อไป และทําให้เป็นนิสัย ทั้งการสวมหน้ากากอนามัย/หน้ากากผ้าทุกครั้งที่ออกนอกบ้าน ไม่นําตัวเองไปสัมผัสกับความเสี่ยงต่างๆ เลี่ยงการไปอยู่ในสถานที่แออัดคนรวมกันจํานวนมาก เว้นระยะห่าง ล้างมือบ่อยๆ ที่สําคัญคือเมื่อป่วยต้องอยู่บ้านพักรักษาตัวไม่ไปในสถานที่ต่างๆ ป้องกันการแพร่เชื้อสู่ผู้อื่น และเคร่งครัดการลงทะเบียนเข้า-ออก สถานที่เข้าใช้บริการในแพลตฟอร์มและแอปพลิเคชัน “ไทยชนะ” เพราะเมื่อหากพบผู้ติดเชื้อ จะใช้เป็นข้อมูลในการติดตามผู้สัมผัสนําเข้าสู่ระบบการเฝ้าระวัง ป้องกัน ควบคุมโรคต่อไป ขณะเดียวกันกระทรวงสาธารณสุขได้เตรียมความพร้อมทั้งเครื่องมือ อุปกรณ์ และบุคลากรทางการแพทย์ เพื่อเตรียมรับมือหากเกิดการระบาดระลอก 2 ในประเทศ
****************************** 12 กรกฎาคม 2563
รัฐบาลไทย-ข่าวทำเนียบรัฐบาล-กรมควบคุมโรค แนะประชาชนเพิ่มระยะห่างทางสังคม “Social Distancing” กับ 8 วิธี ป้องกันโรคโควิด-19 [กระทรวงสาธารณสุข]
วันอังคารที่ 7 เมษายน 2563
กรมควบคุมโรค แนะประชาชนเพิ่มระยะห่างทางสังคม “Social Distancing” กับ 8 วิธี ป้องกันโรคโควิด-19 [กระทรวงสาธารณสุข]
กรมควบคุมโรค แนะประชาชนเพิ่มระยะห่างทางสังคม “Social Distancing” กับ 8 วิธี ป้องกันโรคโควิด-19
กรมควบคุมโรค กระทรวงสาธารณสุข แนะประชาชนไทยห่างไกลโรคโควิด-19โดยการปฏิบัติตาม8วิธีเพิ่มระยะห่างทางสังคม “Social Distancing” เพื่อลดโอกาสในการสัมผัสเชื้อและป้องกันการแพร่ระบาดของเชื้อในวงกว้าง
วันนี้ (7เมษายน2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า จากสถานการณ์การแพร่กระจายเชื้อของโรคติดเชื้อไวรัสโคโรนา2019(โควิด-19) ไปยังหลายพื้นที่ของประเทศ นั้น กรมควบคุมโรคมีความห่วงใยประชาชน จึงขอแนะให้ปฏิบัติตาม8วิธีเพิ่มระยะห่างทางสังคม “Social Distancing” เพื่อลดโอกาสเสี่ยงในการสัมผัสเชื้อและป้องกันการแพร่ระบาดจากคนสู่คนไม่ให้เชื้อขยายเป็นวงกว้าง
การเพิ่มระยะห่างทางสังคม“Social Distancing”8 วิธีปฎิบัติป้องกันโรคโควิด-19 ได้แก่1.ห้ามไปพื้นที่แออัดต่างๆ เช่น สถานบันเทิง โรงเรียน โรงภาพยนตร์ กิจกรรมกีฬา เป็นต้น เปลี่ยนเป็นการทํางานที่บ้าน สื่อสารผ่านอินเทอร์เน็ต และเรียนออนไลน์2.เปลี่ยนพฤติกรรมการแสดงความสัมพันธ์ ห้ามกอด หรือจูบ3.หลีกเลี่ยงการเข้าไปในห้องที่แออัด ห้องประชุม/ชุมนุมขนาดใหญ่ เพื่อลดโอกาสการรับและแพร่กระจายเชื้อโรค 4.หลีกเลี่ยงกิจกรรมที่มีคนเยอะ และใส่หน้ากากอนามัย/หน้ากากผ้าเพื่อป้องกันการติดเชื้อ5.ระวังการใช้สิ่งของสาธารณะและของที่ใช้ร่วมกับผู้อื่น เช่น ราวบันได ลูกบิด รีโมทคอนโทรล ปุ่มกดลิฟท์ และล้างมือทุกครั้งหลังสัมผัสสิ่งของสาธารณะ 6.ควรหลีกเลี่ยงชั่วโมงเร่งด่วนในสถานที่ที่มีคนเยอะ เช่น รถสาธารณะ ร้านสะดวกซื้อ 7.ควรอยู่ห่างๆอย่างห่วงๆ อย่างน้อย 1-2 เมตร เพื่อลดโอกาสการรับและแพร่กระจายเชื้อ และ 8.ควรอยู่ในบ้านให้มากที่สุด เมื่อไม่ออกไปรับเชื้อข้างนอกบ้าน โอกาสติดโรคน้อยลง
ทั้งนี้ กรมควบคุมโรคจึงขอเน้นย้ําให้ปฎิบัติตามวิธีการปฎิบัติดังกล่าวอย่างเคร่งครัด เพื่อลดความเสี่ยงในการสัมผัสเชื้อและทําให้จํานวนผู้ป่วยลดลงได้
**********************************
ข้อมูลจาก : ศูนย์ปฎิบัติการภาวะฉุกเฉิน กรมควบคุมโรค
วันที่7เมษายน2563
รัฐบาลไทย-ข่าวทำเนียบรัฐบาล-นายกรัฐมนตรี นำคณะรัฐมนตรีพร้อมคู่สมรส ทำบุญขึ้นปีใหม่ ตักบาตรพระสงฆ์ 61 รูป ก่อนการประชุมคณะรัฐมนตรี
วันพุธที่ 3 มกราคม 2561
นายกรัฐมนตรี นําคณะรัฐมนตรีพร้อมคู่สมรส ทําบุญขึ้นปีใหม่ ตักบาตรพระสงฆ์ 61 รูป ก่อนการประชุมคณะรัฐมนตรี
นายกรัฐมนตรีนํา ครม. เจ้าหน้าที่ ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2561
วันนี้ (3 มกราคม 2561) เวลา 07.00 น. ณ ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2561 โดยมี รองศาสตราจารย์นราพร จันทร์โอชา ภริยา คณะรัฐมนตรี ผู้บริหาร ข้าราชการ เจ้าหน้าที่ ร่วมพิธีเจริญพระพุทธมนต์พระสงฆ์ จํานวน 10 รูป และทําบุญตักบาตรพระสงฆ์ จํานวน 61 รูป หน้าบริเวณสนามหญ้า ข้างตึกไทยคู่ฟ้า ทําเนียบรัฐบาล เนื่องในโอกาสวันขึ้นปีใหม่  พ.ศ. 2561 ซึ่งถือเป็นการเริ่มต้นการทํางานวันแรกของปีเพื่อความเป็นสิริมงคล ก่อนเริ่มการประชุมคณะรัฐมนตรีประจําสัปดาห์ ในเวลา 09.00 น. ซึ่งถือเป็นการประชุมนัดแรกของปี 2561
...............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เจลแอลกอฮอล์ ที่เก็บไว้ในรถยนต์ อาจส่งผลให้มีประสิทธิภาพลดลง จริงหรือไม่ ??
วันจันทร์ที่ 8 มิถุนายน 2563
เจลแอลกอฮอล์ ที่เก็บไว้ในรถยนต์ อาจส่งผลให้มีประสิทธิภาพลดลง จริงหรือไม่ ??
เจลแอลกอฮอล์เก็บไว้ในรถยนต์ประสิทธิภาพลดลงหรือไม่
Q :เจลแอลกอฮอล์ ที่เก็บไว้ในรถยนต์ อาจส่งผลให้มีประสิทธิภาพลดลง จริงหรือไม่ ??
A : จริง เพราะความร้อนในรถยนต์ ทําให้แอลกอฮอล์ระเหยจนความเข้มข้นลดลง และไม่สามารถฆ่าเชื้อฯ ได้
รัฐบาลไทย-ข่าวทำเนียบรัฐบาล-กระทรวงดีอีเอส ประชุมจัดทำโครงการสำคัญประจำปี พ.ศ. 2565 เพื่อขับเคลื่อนการดำเนินงาน ตามยุทธศาสตร์ชาติและแผนแม่บทภายใต้ยุทธศาสตร์ชาติ ครั้งที่ 1/2563
วันศุกร์ที่ 7 สิงหาคม 2563
กระทรวงดีอีเอส ประชุมจัดทําโครงการสําคัญประจําปี พ.ศ. 2565 เพื่อขับเคลื่อนการดําเนินงาน ตามยุทธศาสตร์ชาติและแผนแม่บทภายใต้ยุทธศาสตร์ชาติ ครั้งที่ 1/2563
กระทรวงดีอีเอส ประชุมจัดทําโครงการสําคัญประจําปี พ.ศ. 2565 เพื่อขับเคลื่อนการดําเนินงาน ตามยุทธศาสตร์ชาติและแผนแม่บทภายใต้ยุทธศาสตร์ชาติ ครั้งที่ 1/2563
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) มอบหมายให้ นางคนึงนิจ คชศิลา หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมการจัดทําโครงการสําคัญประจําปีงบประมาณ พ.ศ. 2565 เพื่อขับเคลื่อนการดําเนินงานตามยุทธศาสตร์ชาติและแผนแม่บทภายใต้ยุทธศาสตร์ชาติ ครั้งที่ 1/2563 โดยร่วมกันวิเคราะห์จัดลําดับความสําคัญของโครงการสําคัญประจําปี พ.ศ. 2565 ของกระทรวงดิจิทัลเพื่อเศรษฐกิจและสังคม ที่มีผลต่อการบรรลุเป้าหมายตามยุทธศาสตร์ชาติฯ ได้อย่างเป็นรูปธรรม ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม เมื่อวันที่ 6 สิงหาคม 2563
*****************